b"\n_START_ARTICLE_\nGaireb\xc3\xa9 pertot\n_START_PARAGRAPH_\nEn an\xc3\xa0lisi matem\xc3\xa0tica, i m\xc3\xa9s espec\xc3\xadficament en teoria de la mesura, es diu que una propietat es compleix gaireb\xc3\xa9 pertot si el conjunt d'elements per als quals no es compleix la propietat \xc3\xa9s en certa manera negligible; en termes t\xc3\xa8cnics, quan \xc3\xa9s un conjunt de mesura nul\xc2\xb7la (Halmos 1974). En parlar de conjunts de nombres reals, se suposa que es considera la mesura de Lebesgue (llevat que es manifesti expl\xc3\xadcitament una altra cosa)._NEWLINE_Per exemple, el teorema de Lebesgue afirma que una funci\xc3\xb3 real f, fitada sobre un interval compacte de R, \xc3\xa9s integrable Riemann si i nom\xc3\xa9s si \xc3\xa9s \xc3\xa9s cont\xc3\xadnua gaireb\xc3\xa9 pertot. Aix\xc3\xb2 significa que el conjunt dels punts on f no \xc3\xa9s cont\xc3\xadnua \xc3\xa9s de mesura nul\xc2\xb7la._NEWLINE_En l'\xc3\xa0mbit de la probabilitat, se substitueix el terme gaireb\xc3\xa9 pertot per gaireb\xc3\xa9 segurament. A vegades s'abreuja el terme gaireb\xc3\xa9 pertot amb les inicials, q.p. Hi ha autors que utilitzen el terme quasi en lloc de gaireb\xc3\xa9; d'altres, arreu en lloc de pertot."